शाहजहांपुर। समाजवादी युवजन सभा के नेता अजय पांडेय उर्फ अंशु ने मुख्यमंत्री अखिलेश यादव से जिले को 24 घंटे बिजली सप्लाई दिए जाने की मांग की है। मुख्यमंत्री को भेजे पत्र में श्री पांडेय ने कहा है कि जिले को 24 में से मात्र तीन-चार घंटे ही बिजली सप्लाई मिल पा रही है जबकि जिले में स्थित पावर प्रोजेक्ट से 12 सौ मेगावाट बिजली का उत्पादन हो रहा है। इस परियोजना के बाद भी यदि जिले को 24 घंटे बिजली नही मिल सके तो इसका कोई औचित्य नही रह जाता है।